ประกาศคณะกรรมการกํากับและส่งเสริมการประกอบธุรกิจประกันภัยเรื่อง กําหนดหลักเกณฑ์ และเงื่อนไขในการเสนอขายกรมธรรม์ประกันภัยผ่านทางสื่อโฆษณาตามกฎหมายว่าด้วยการประกันวินาศภัยพ.ศ. 2556------------------------------------- อาศัยอํานาจตามความในมาตรา 37 (6) แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 1/2556 เมื่อวันที่ 18 มกราคม พ.ศ. 2556 คณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ และเงื่อนไขในการเสนอขายกรมธรรม์ประกันภัยผ่านสื่อโฆษณา ตามกฎหมายว่าด้วยการประกันวินาศภัย พ.ศ. 2556"ข้อ ๒ ประกาศนี้ให้มีผลใช้บังคับตั้งแต่วันที่ 1 มกราคม พ.ศ. 2557 เป็นต้นไปข้อ ๓ ในประกาศนี้ "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัยหรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักร "นายหน้าประกันวินาศภัย" หมายความว่า ผู้ชี้ช่องหรือจัดการให้บุคคลทําสัญญาประกันวินาศภัยกับบริษัท โดยกระทําการเพื่อบําเหน็จเนื่องจากการนั้น "การโฆษณา" หมายความว่า การกระทําไม่ว่าโดยวิธีใด ๆ ให้ประชาชนเห็น หรือทราบข้อความเพื่อประโยชน์ในการเสนอขายกรมธรรม์ประกันภัย "สื่อโฆษณา" หมายความว่า สิ่งที่ใช้ในการโฆษณา เช่น หนังสือพิมพ์ สิ่งพิมพ์ วิทยุกระจายเสียง วิทยุโทรทัศน์ ไปรษณีย์ หรือป้ายข้อ ๔ ในการเสนอขายกรมธรรม์ประกันภัยผ่านทางสื่อโฆษณา ให้บริษัท และนายหน้าประกันวินาศภัยปฏิบัติให้เป็นไปตามประกาศนี้ข้อ ๕ ในการเสนอขายกรมธรรม์ประกันภัยผ่านทางสื่อโฆษณา บริษัท หรือนายหน้าประกันวินาศภัยต้องปฏิบัติหรือละเว้นการปฏิบัติตามหลักเกณฑ์และเงื่อนไข ดังต่อไปนี้ (1) ข้อความที่โฆษณาต้องไม่เป็นเท็จหรือเกินความจริง (2) ข้อความที่โฆษณาต้องมีความชัดเจน เข้าใจง่าย และไม่กํากวม (3) ข้อความที่โฆษณาจะต้องไม่ก่อให้เกิดความเข้าใจผิดในสาระสําคัญเกี่ยวกับกรมธรรม์ประกันภัยหรือการจ่ายเงินตามสัญญาประกันภัย (4) ในการโฆษณาที่ระบุว่า "ไม่ต้องตรวจสุขภาพ" จะต้องมีการระบุให้ชัดเจนด้วยว่าต้องแถลงเกี่ยวกับสุขภาพในใบคําขอเอาประกันภัยด้วยหรือไม่ หากมีการแถลงเกี่ยวกับสุขภาพ ต้องระบุเพิ่มด้วยว่าการแถลงสุขภาพเป็นปัจจัยหนึ่งในการพิจารณารับประกันภัย หรือพิจารณาจ่ายเงินตามสัญญาประกันภัย (5) ในกรณีที่มีการอ้างอิงรายงานทางวิชาการ สถิติ หรือข้อมูลอื่นใด ต้องระบุแหล่งที่มาให้ชัดเจนต้องไม่ตัดทอนข้อมูลดังกล่าว จนอาจทําให้เกิดความเข้าใจผิดในสาระสําคัญ และต้องมีข้อมูลดังกล่าวพร้อมให้พนักงานเจ้าหน้าที่ตรวจสอบได้ (6) กรณีโฆษณาผ่านสื่อโฆษณาที่ใช้ข้อความ หรือภาพ ตัวอักษรของคําเตือนและคําอธิบายรายละเอียดต้องมีความคมชัด และอ่านได้ชัดเจน (7) กรณีโฆษณาผ่านสื่อโฆษณาที่มีเฉพาะการใช้เสียง ต้องจัดให้มีการอ่านออกเสียงคําเตือนและคําอธิบายรายละเอียดที่สามารถฟังเข้าใจได้ (8) ให้มีการระบุคําเตือน โดยใช้ข้อความว่า "ผู้ซื้อควรทําความเข้าใจในรายละเอียด ความคุ้มครองและเงื่อนไขก่อนตัดสินใจทําประกันภัยทุกครั้ง" หรือข้อความอื่นใดที่มีความหมายทํานองเดียวกันข้อ ๖ การเสนอขายกรมธรรม์ประกันภัยผ่านทางสื่อโฆษณาของนายหน้าประกันวินาศภัยนอกจากจะต้องเป็นไปตามที่กําหนดไว้ในข้อ 5 แล้ว นายหน้าประกันวินาศภัยต้องไม่ทําให้ผู้เอาประกันภัยเข้าใจผิดว่าตนเองเป็นผู้รับประกันภัย และให้ระบุแจ้งชัดในการเสนอขายกรมธรรม์ประกันภัยผ่านทางสื่อโฆษณาว่า กรมธรรม์ประกันภัยที่เสนอขายเป็นกรมธรรม์ประกันภัยของบริษัทใดผู้มีอํานาจลงนาม - ประกาศ ณ วันที่ 24 มิถุนายน พ.ศ. 2556 อารีพงศ์ ภู่ชอุ่มปลัดกระทรวงการคลังประธานคณะกรรมการกํากับและส่งเสริมการประกอบธุรกิจประกันภัย